
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ _ Αρ. Φύλλου 63 

- ’ " 20 Απριλίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

80. Σύσταση ενιαίας επιχείρησης ύδρευσης και απο¬ 

χέτευσης με την επωνυμία «ΚΟΙΝΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΤΗΣ ΚΟΙ¬ 
ΝΟΤΗΤΑΣ ΝΕΟΧΩΡΙΟΥνΛΕΥΚΤΡΟΥ ΤΟΥ ΝΟ¬ 
ΜΟΥ ΜΕΣΣΗΝΙΑΣ». 1 

81. Επιχορήγηση του Φιλανθρωπικού Σωματείου «ΓΕ¬ 
ΝΙΚΗ ΑΡΜΕΝΙΚΗ ΕΝΩΣΗ ΑΓΑΘΟΕΡΓΙΑΣ». 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση του εδαφίου γ' της παραγράφου 1 του 
άρθρου 65 του Κανονισμού της Βουλής (Μέρος Β' - 
Προσωπικό). 3 

Έγκριση του Πρωτοκόλλου της 16ης Συνόδου της Μι¬ 
κτής Διακυβερνητικής Ελληνο-βουλγαρικής Επι¬ 
τροπής οικονομικής και επιστημονικό-τεχνικής συ¬ 
νεργασίας (Σόφια, 3.12.1993). 4 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Αύξηση των θέσεων Ειδικών Συμβούλων - Ειδικών Συ¬ 
νεργατών και Αποσπασμένων Υπαλλήλων, στο Πολι¬ 
τικό Γραφείο του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων. 5 

Κατάργηση θέσεων Μετακλητών Διοικητικών Υπαλλή¬ 
λων στο Πολιτικό Γραφείο του Αναπληρωτή Υπουρ¬ 
γού Πολιτισμού και αύξηση θέσεων στο Πολιτικό 
Γραφείο του Υπουργού Πολιτισμού. € 

ΑΠΟΦΑΣΕΙΣ 

Επέκταση των διατάξεων της ΠΔ/ΤΕ 2053/18.3.92 
«Ορισμός των ιδίων κεφαλαίων των πιστωτικών 
ιδρυμάτων που έχουν την έδρα τους στην Ελλάδα» 
και στις εταιρίες χρηματοδοτικής μίσθωσης του Ν. 
1665/86. ' 

Τροποποίηση της απόφ. ΕΝΠΘ 520/4/11.2.93 με την 
οποία εγκρίθηκε η ίδρυση και λειτουργία από την 
Εμπορική Τράπεζα της Ελλάδος τραπεζικής μονά¬ 
δας οίίεΙιοΓβ στην Κύπρο. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Κοινω¬ 
νικής Ασφάλειας και του Κανονισμού Εφαρμογής 
της μεταξύ των Κυβερνήσεων της Ελληνικής Δημο¬ 
κρατίας και της Νέας Ζηλανδίας. (Αθήνα, 24.6 και 
25.6.1993) . ! 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 80 (1) 

Σύσταση ενιαίας επιχείρησης ύδρευσης και αποχέτευσης 

με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥ¬ 
ΣΗΣ - ΑΠΟΧΕΤΕΥΣΗΣ ΤΗΣ ΚΟΙΝΟΤΗΤΑΣ ΝΕΟΧΩ- 

ΡΙΟΥ ΛΕΥΚΤΡΟΥ ΤΟΥ ΝΟΜΟΥ ΜΕΣΣΗΝΙΑΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/ 

1980 «περί κινήτρων δια την ίδρυσιν επιχειρήσεων Υδρεύ- 
σεως και Αποχετεύσεως» (ΦΕΚ Α’ 191/23.8.1980). 

2. Τις διατάξεις του άρθρου 29Α του Ν. 1558/1985 
όπως προσετέθη με το άρθρο 27 του Ν. 2081/1992 (Α / 
154). 

3. Τις διατάξεις του άρθρου 261 του Δ.Κ.Κ. (Π.Δ. 323/ 
1989/Α7146). 

4. Το γεγονός ότι το παρόν Διάταγμα προκαλεί δαπάνη 
εις βάρος του Κρατικού Προϋπολογισμού Δημ. Επενδύ¬ 
σεων ύψους 40.000.000 δρχ. για την οποία έχει εγγράφει 
πίστωση στον Κρατικό Προϋπολογισμό στον ειδικό φορέα 
ΣΑΕ 051/2 και με τον εξής ΚΑΕ 07/980/8300. 

5. Την αριθ. 67/1994 γνωμοδότηση του Συμβουλίου της 
Επικράτειας, με πρόταση του Υπουργού Εσωτερικών, 
αποφασίζουμε: 

Άρθρο 1 
Σύσταση 

Εγκρίνεται η αριθ. 14/1993 απόφαση του Κοινοτικού 
Συμβουλίου Νεοχωρίου Λεύκτρου Νομού Μεσσηνίας που 
αφορά τη σύσταση στην ομώνυμη Κοινότητα ενιαίος επι¬ 
χείρησης ύδρευσης και αποχέτευσης που έχει ως εξής: 

Συνιστάται στην Κοινότητα Νεοχωρίου Λεύκτρου του 
Νομού Μεσσηνίας ενιαία επιχείρηση ύδρευσης και αποχέ¬ 
τευσης με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΤΗΣ ΚΟΙΝΟΤΗΤΑΣ ΝΕΟ- 
ΧΩΡΙΟΥ ΛΕΥΚΤΡΟΥ ΤΟΥ ΝΟΜΟΥ ΜΕΣΣΗΝΙΑΣ» (άρθρο 
1 παρ. 1 Ν. 1069/1980). 

2. Η Κοινοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 

από τις διατάξεις του Ν. 1069/1980 «περί κινήτρων δια 
την ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται οι διατάξεις του Π.Δ. 
323/1989 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/ 
80). 

3. Έδρα της επιχείρησης είναι η Κοινότητα Νεοχωρίου 
Λεύκτρου του Νομού Μεσσηνίας (άρθρο 1 παρ. 3 Ν. 
1069/80). 

4. Περιοχή αρμοδιότητας της επιχείρησης είναι η περι¬ 
φέρεια της Κοινότητας Νεοχωρίου - Λεύκτρου (άρθρο 1 
παρ. 3 Ν. 1069/1980). 

Αρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980). 

Αρθρο 3 
Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων (άρθρο 1 παρ. 8 Ν. 1069/ 
1980). 

Αρθρο 4 

Έσοδα 

Έσοδα της επιχείρησης είναι: 

α. Το ειδικό τέλος για τη μελέτη, κατασκευή κα επέ¬ 
κταση των έργων ύδρευσης και αποχέτευσης, για μία δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδαφ. α' και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδαφ. ια' και 13 Ν. 1069/1980). 

γ. Το τέλος σύνδεσης με το δύκτυο της αποχέτευσης 
(άρθρο 10 παρ. 1 εδαφ. γ' Ν. 1069/80). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδαφ. δ" και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδαφ. ε' Ν. 1069/80). 

στ. Το τέλος χρήσεως υπονόμων (άρθρο 10 παρ. 1 
εδαφ. στ' Ν. 1069/1980). 

ζ. Η αξία ύδατος που καταναλώνεται (άρθρο 10 παρ. 1 
εδαφ. ζ' Ν. 1069/1980). 

η. Η εγγύηση χρήσεως του υδρομετρητή (άρθρο 10 παρ. 
1 εδαφ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσμων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδαφ. θ' Ν. 
1069/1980). 


ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδαφ. ι' Ν. 1069/1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ' Ν. 1069/ 
1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/1980). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 

Αρθρο 5 
Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από μέλη τα οποία ορίζονται μαζί με ανα¬ 
πληρωτές απο το Κοινοτικό Συμβούλιο. Από τα μέλη αυτά: 
α) τρεις (3) είναι αιρετοί εκπρόσωποι της Κοινότητας, β) 
ένας (1) είναι κάτοικος της Κοινότητας που έχει πείρα ή 
γνώσεις σχετικές με το αντικείμενο της Επιχείρησης και γ) 
ένας (1) είναι εκπρόσωπος του Αγροτικού Συν/σμού Νεο¬ 
χωρίου. 

Σε περίπτωση που οι εργαζόμενοι είναι πάνω από είκοσι 
(20) μετέχει ένας εκπρόσωπός τους. 

2. Το Κοινοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρό 
του. ( Αρθρο 3 παρ. 1 του Ν. 1069/1980 και 261 Π.Δ. 
323/1989). 

3. Η θητεία του Διοικητικού Συμβουλίου ακολουθεί τη 
θητεία του Κοινοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 3 Ν. 1069/1980, άρθρο 261 
Π.Δ. 323/1989). 

4. Ο Πρόεδρος του Διοικητικού Συμβουλίου εκπροσω¬ 
πεί την Επιχείρηση σε όλες τις σχέσεις της, δικαστικές ή 
εξώδικες και σε περίπτωση απουσίας ή κωλύματος αυτού, 
ο Αντιπρόεδρος (άρθρο 5 παρ. 4 Ν. 1069/80 και άρθρο 
262 Π.Δ. 323/1989). 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 11 Απριλίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

Α. ΤΣΟΧΑΤΖΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 81 (2) 

Επιχορήγηση του Φιλανθρωπικού Σωματείου «ΓΕΝΙΚΗ 

ΑΡΜΕΝΙΚΗ ΕΝΩΣΗ ΑΓΑΘΟΕΡΓΙΑΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παράγρ. 1 και 2 του Ν. 
338/1976 (Α7136) «περί οικονομικής ενισχύσεως Νομι¬ 
κών Προσώπων Ιδιωτικού Δικαίου, σκοπούντων την εξω¬ 
σχολικήν αγωγήν και άλλων τινών συναφών διατάξεων». 

2. Τις διατάξεις του άρθρου 29Α του Ν. 1558/1985, 
όπως αυτό προστέθηκε στο άρθρο 27 του Ν. 2081 /1992 
(Α7154). 

3. Το αριθ. 154/14.1.94 έγγραφο του Φιλανθρωπικού 
Σωματείου με την επωνυμία «ΓΕΝΙΚΗ ΑΡΜΕΝΙΚΗ ΕΝΩΣΗ 

ΑΓΑΘΟΕΡΓΙΑΣ», ως και τις διατάξεις του άρθρου 2 πα- 
ράγρ. γ' του Καταστατικού του Σωματείου αυτού. 

4. Το γεγονός ότι από τις διατάξεις αυτού του Διατάγμα¬ 
τος δεν προκαλείται δαπάνη σε βάρος του Κρατικού 
Προϋπολογισμού. 

5. Την αριθ. 92/1994 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παι- 
δρείας και θρησκευμάτων, αποφασίζουμε: 

Αρθρο μόνο 

Το Φιλανθρωπικό Σωματείο μη κερδοσκοπικού χαρα¬ 
κτήρα με την επωνυμία «ΓΕΝΙΚΗ ΑΡΜΕΝΙΚΗ ΕΝΩΣΗ 
ΑΓΑΘΟΕΡΓΙΑΣ», Νομικό Πρόσωπο Ιδιωτικού Δικαίου, 
εμπίπτει στις διατάξεις του άρθρου 1 παράγρ. 1 του Ν. 
338/1976 (Α7136). 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 11 Απριλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΦΑΤΟΥΡΟΣ 
-»- 

ΥΠΟΥΡΓΙΚΕΣ Α ΠΟΦΑΣΕΙ Σ & ΕΓΚΡΙΣΕΙΣ 

Αριθ. 2174 (3) 

Τροποποίηση του εδαφίου γ’ της παραγράφου 1 του άρ¬ 
θρου 65 του Κανονισμού της Βουλής (Μέρος Β' - Προ¬ 
σωπικό). 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 150 του Υπηρεσιακού Κανονισμού της Βου¬ 
λής. 

2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Α' - Κοινοβουλευτικό). 

3. Την από 4 Απριλίου 1994 πρόταση του Προέδρου της 
Βουλής. 

4. Το από 7 Απριλίου 1994 πρακτικό - έκθεση της επί 
του Κανονισμού της Βουλής Επιτροπής. 

5. Την κατά την Ζ' συνεδρίαση της 12ης Απριλίου 
1994 απόφαση της Ολομέλειας της Βουλής των Ελλήνων 
κατά την οποία ψηφίσθηκε ομόφωνα η από 4 Απριλίου 
1994 πρόταση του Προέδρου της Βουλής «Για την τροπο¬ 
ποίηση του εδαφίου γ' της παραγράφου 1 του άρθρου 65 
του Κανονισμού της Βουλής (Μέρος Β' - Προσωπικό)», 


Άρθρο 1 

Στο εδάφιο γ' της παρ. 1 του άρθρου 65 του Κανονισμού 
της Βουλής (Μέρος Β' - Προσωπικό) ο αριθμός «Δώδεκα 
(12)» γίνεται «Είκοσι δύο (22)». 

Άρθρο 2 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 20 Απριλίου 1994 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

-φ- 

Αριθ. Φ. 0544/2/ΑΣ674/Μ.4298 (4) 

Έγκριση του Πρωτοκόλλου της 16ης Συνόδου της Μικτής 
Διακυβερνητικής Ελληνο-βουλγαρικής Επιτροπής οι¬ 
κονομικής και επιστημονικό-τεχνικής συνεργασίας 
(Σόφια, 3.12.1993). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝ. ΟΙΚΟΝΟΜΙΑΣ, 
ΓΕΩΡΓΙΑΣ, ΕΜΠΟΡΙΚΗΣ ΝΑΥΤΙΛΙΑΣ, 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 

ΔΗΜ. ΕΡΓΩΝ, 

ΒΙΟΜΗΧΑΝΙΑΣ, ΕΝΕΡΓΕΙΑΣ, 
ΤΕΧΝΟΛΟΓΙΑΣ & ΕΜΠΟΡΙΟΥ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1) Το άρθρο 1 της Συμφωνίας για τη σύσταση Μικτής 
Κυβερνητικής Επιτροπής οικονομικής συνεργασίας με¬ 
ταξύ της Ελλάδος και της Λαϊκής Δημοκρατίας της Βουλ¬ 
γαρίας που υπογράφηκε στη Σόφια στις 8 Οκτωβρίου 
1971 και εγκρ1θηκε με την από 21 Μαρτίου 1972 Υπουρ¬ 
γική Απόφαση που δημοσιεύθηκε στο υπ’ αριθ. 105 
Φύλλο της Εφημερίδος της Κυβερνήσεως, Τεύχος Α' της 
30 Ιουνίου 1972, 2) το κείμενο του υπό έγκριση Πρωτο¬ 
κόλλου, αποφασίζουμε: 

Εγκρίνουμε ως έχει και στο σύνολό του το Πρωτόκολλο 
της 16ης Συνόδου της Μικτής Διακυβερνητικής Ελληνο- 
βουλγαρικής Επιτροπής οικονομικής και επιστημονικό- 
τεχνικής συνεργασίας που υπογράφηκε στην Αθήνα στις 3 
Δεκεμβρίου 1993 του οποίου το κείμενο σε πρωτότυπο 
στην ελληνική γλώσσα έχει ως εξής: 

Αθήνα, 15 Απριλίου 1994 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Κ. ΠΑΠΟΥΛΙΑΣ Γ. ΓΕΝΝΗΜΑΤΑΣ 


παραγγέλλουμε 

Τη δημοσίευση στην Εφημερίδα της Κυβερνήσεως της 
απόφασης αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για την τροποποίηση του εδαφίου γ' της παραγράφου 1 
του άρθρου 65 του Κανονισμού της Βουλής (Μέρος Β' - 
Προσωπικό). 


ΓΕΩΡΓΙΑΣ ΕΜΠΟΡΙΚΗΣ ΝΑΥΤΙΛΙΑΣ 

Γ. ΜΩΡΑΤΤΗΣ Γ. ΚΑΤΣΙΦΑΡΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΒΙΟΜΗΧΑΝΙΑΣ. ΕΝΕΡΓΕΙΑΣ. 

ΚΑΙ ΔΗΜΟΣΙΩΝ ΕΡΓΩΝ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Κ. ΛΑΛΙΩΤΗΣ Κ. ΣΗΜΙΤΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

I. ΧΑΡΑΛΑΜΠΟΥΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΩΤΟΚΟΛΛΟ 

ΤΗΣ 16ης ΣΥΝΟΔΟΥ ΤΗΣ ΜΙΚΤΗΣ ΔΙΑΚΥΒΕΡΝΗΤΙΚΗΣ 
ΕΛΛΗΝΟ-ΒΟΥΛΓΑΡΙΚΗΣ ΕΠΙΤΡΟΠΗΣ ΟΙΚΟΝΟΜΙΚΗΣ 
ΚΑΙ ΕΠΙΣΤΗΜΟΝΙΚΟ-ΤΕΧΝΙΚΗΣ ΣΥΝΕΡΓΑΣΙΑΣ. 

Η Μικτή Διακυβερνητική Ελληνο-Βουλγαρική Επιτροπή 
Οικονομικής και Επιστημονικό-Τεχνικής Συνεργασίας, 
που συνεστήθη με βάση το άρθρο 4 της Συμφωνίας Οικο¬ 
νομικής, Βιομηχανικής και Επιστημονικό-Τεχνικής Συνερ¬ 
γασίας που υπεγράφη στη Σόφια την 25η Νοεμβρίου 
1972, μεταξύ των Κυβερνήσεων της Ελλάδος και της 
Βουλγαρίας, πραγματοποίησε την 16η Σύνοδό της στη 
Σόφια από 2 έως 3 Δεκεμβρίου 1993. 

Της Ελληνικής Αντιπροσωπείας ηγήθηκε ο Υπουργός 
Αναπληρωτής Εθνικής Οικονομίας Γιάννος Παπαντω- 
νίου. 

Της Βουλγαρικής Αντιπροσωπείας ηγήθηκε ο Υπουρ¬ 
γός Μεταφορών ΚίπΙ ΕππβπΚον. 

Τα μέλη της Ελληνικής και της Βουλγαρικής Αντιπρο¬ 
σωπείας εμφαίνονται στα συνημμένα Παραρτήματα I και II. 

Ο Ελληνας Υπουργός Αναπληρωτής Γιάννος Παπαντω- 
νίου, κατά τη διάρκεια της παραμονής του στη Σόφια, 
έγινε δεκτός από τον Πρωθυπουργό της Βουλγαρίας Ι_γυ- 
ββπ Ββτον και συναντήθηκε με τον Υπουργό Οικονομικών 
δίογεπ ΑΙβχεπάΓον, τον Υπουργό Βιομηχανίας Ηουιτιβπ Βί- 
Κον, τον Υφυπουργό Εμπορίου ΚίπΙ νβίβν και τον Υποδιοι¬ 
κητή της Κεντρικής Τραπέζης της Βουλγαρίας ΜΐΙβΙί ΜΙα- 
άβπον. 

Η Σύνοδος πραγματοποιήθηκε με την ακόλουθη Ημε¬ 
ρήσια Διάταξη: 

1. Ανταλλαγή πληροφοριών για την εξέλιξη των οικονο¬ 
μιών των δύο χωρών καθώς και για την κατάσταση και πο¬ 
ρεία της οικονομικής μεταρρυθμίσεως που συντελείται 
από την Βουλγαρική Κυβέρνηση. 

2. Ανασκόπιση της διμερούς Οικονομικής Συνεργασίας 
και της εκτελέσεως του Πρωτοκόλλου της 15ης Συνόδου 
της Μικτής Ελληνο-Βουλγαρικής Επιτροπής. 

3. Ανταλλαγή απόψεων για τις δυνατότητες και τα μέ¬ 
τρα που πρέπει να ληφθούν για περαιτέρω ανάπτυξη της 
Εμπορικής και Οικονομικής Συνεργασίας. 

4. Διάφορα θέματα. 

Οι επίσημες διαπραγματεύσεις και οι συνομιλίες πραγ¬ 
ματοποιήθηκαν σε παραδοσιακή για τις δύο πλευρές 
ατμόσφαιρα φιλίας, συνεργασίας και κατανοήσεως. Επα¬ 
ναβεβαιώθηκε η κοινή πολιτική βούληση και επιθυμία για 
περαιτέρω ανάπτυξη της οικονομικής συνεργασίας με¬ 
ταξύ της Ελλάδος και της Βουλγαρίας. 

Κατά τη διάρκεια της Συνόδου έγινε σε βάθος ανασκό¬ 
πηση όλων των θεμάτων της Ημερήσιας Διατάξεως και συ¬ 
ζητήθηκαν τρόποι για τη βελτίωση και διεύρυνση της συ¬ 
νεργασίας μεταξύ των δύο χωρών. 

Η Βουλγαρική πλευρά πληροφόρησε την Ελληνική για 
την κατάσταση και την πορεία της οικονομικής μεταρρυθ¬ 
μίσεως, την πορεία των διαπραγματεύσεών της με την Ευ¬ 
ρωπαϊκή Ένωση, τη ΟΑΤΤ, το Δ.Ν.Τ. κ.α., καθώς και για 
τις Συμφωνίες που έχουν υπογράφει. 

Η Ελληνική πλευρά επίσης πληροφόρησε την Βουλγα¬ 
ρική για την παρούσα κατάσταση και τα προβλήματα της 
Ελληνικής οικονομίας. 

Η Βουλγαρική πλευρά εκτιμά, ιδιαιτέρως την βοήθεια 


της Ελλάδος στο θέμα της υπογραφής της Συμφωνίας 
Συνδέσεως Ε.Ο.Κ. - Βουλγαρίας. 

Η Ελληνική πλευρά δήλωσε ότι στηρίζει τις προσπά¬ 
θειες της Δημοκρατίας της Βουλγαρίας για την επιτά¬ 
χυνση της θέσεως σε ισχύ της Μεταβατικής Εμπορικής 
Συμφωνίας της με την Ευρωπαϊκή Ένωση. 

Η Ελληνική πλευρά εξέφρασε την ευχή για την κατά το 
δυνατόν επιτάχυνση των διαδικασιών μεταβάσεως της 
Βουλγαρικής οικονομίας στην οικονομία της αγοράς, κυ¬ 
ρίως βελτιώνοντας και ενισχύοντας το σχετικό νομοθετικό 
πλαίσιο για την ανάπτυξη των κοινών εμπορικών και επεν¬ 
δυτικών δραστηριοτήτων. 

Η Βουλγαρική πλευρά ενημέρωσε την Ελληνική ότι τα 
προβλήματα που ανέκυπταν στην Βουλγαρία σχετικά με 
την ενοικίαση χώρων για άσκηση επιχειρηματικής δραστη- 
ριότητος έχουν διευθετηθεί. 

Διαπιστώθηκε ότι στην περίοδο μεταξύ των δύο Συνό¬ 
δων εντάθηκαν σημαντικά οι επαφές μεταξύ εκπροσώπων 
των Επιμελητηρίων, Τραπεζών, Οργανισμών και επιχειρή¬ 
σεων. Ως ιδιαίτερα θετικό σημειώθηκε το γεγονός ότι αυ¬ 
ξήθηκαν σημαντικά οι επαφές μεταξύ ιδιωτικών επιχειρή¬ 
σεων των δύο χωρών καθώς επίσης και η αυξημένη δρα¬ 
στηριότητα ελληνικών μικρομεσαίων επιχειρήσεων και 
αντιπροσωπειών στην Βουλγαρία. Επίσης επισημάνθηκαν 
οι ελληνικές επενδύσεις στο τομέα του τουρισμού, της 
αγροτικής οικονομίας, της ελαφρός και χημικής βιομηχα¬ 
νίας, καθώς επίσης και η πρόοδος στην συμπαραγωγή χυ¬ 
μών φρούτων, συμπυκνωμάτων, παγωτών, και στην από 
κοινού εξόρυξη και επεξεργασία μαρμάρων. 

Οι δύο πλευρές εκτίμησαν θετικά την εμπορική και οι¬ 
κονομική συνεργασία τους στον τομέα των πετρελαοει- 
δών, χημικών λιπασμάτων, ηλεκτρικού υλικού, ναυπηγοε- 
πισκευών. 

Η Μικτή Επιτροπή εκτίμησε θετικά τη συμμετοχή της 
Βουλγαρίας στη Διεθνή Έκθεση Θεσσαλονίκης και σε 
διάφορες κλαδικές εκθέσεις καθώς και τη συμμετοχή της 
Ελλάδος στις εκθέσεις στο ΡΙονάϊν. Οι συμμετοχές αυτές 
συνέβαλαν στην καλύτερη προβολή των εξαγωγικών δυ¬ 
νατοτήτων των δύο χωρών. 

Οι δύο πλευρές σημείωσαν την πρόοδο που επιτεύ¬ 
χθηκε στην δημιουργία συμβατικού - νομικού πλαισίου δι¬ 
μερούς εμπορικής και οικονομικής συνεργασίας. 

Ειδικώτερα επισημάνθηκε η υπογραφή της Συμφωνίας 
για την προώθηση και αμοιβαία προστασία των επενδύ¬ 
σεων τον Μάρτιο 1993. Αναμένεται η κύρωση της Συμφω¬ 
νίας αυτής καθώς και της Συμφωνίας για την Αποφυγή Δι¬ 
πλής Φορολογίας Εισοδήματος από τα Κοινοβούλια των 
δύο χωρών. 

Η Επιτροπή εξετίμησε θετικά την πραγματοποίηση της 
τακτής Συνόδου της Υποεπιτροπής Μεταφορών. 

Οι δύο πλευρές διεπίστωσαν ότι ωρισμένες προβλέψεις 
του Πρωτοκόλλου της 15ης Συνόδου δεν υλοποιήθηκαν ή 
δεν είχαν την αναμενομένη αποτελεσματικότητα. 

Οι δύο πλευρές συμφώνησαν να εξετάσουν με πνεύμα 
καλής θελήσεως τις δυνατότητες περαιτέρω απελευθε- 
ρώσεως των εμπορικών τους σχέσεων περιλαμβανομένου 
και του θέματος του εποχικού περιορισμού στα πλαίσια 
της Συμφωνίας Συνδέσεως και της Μεταβατικής Συμφω¬ 
νίας Ε.Ο.Κ. - Βουλγαρίας. 

Οι δύο πλευρές συμφώνησαν να καταβάλουν αμοιβαίες 
προσπάθειες για ενθάρρυνση της ισόρροπης αυξήσεως 
των εμπορικών ανταλλαγών μεταξύ των δύο χωρών. Για το 
λόγο αυτό κρίθηκε σκόπιμο: 

-να επιδιωχθεϊ μέσω της συμμετοχής σε εκθέσεις, 
ημερίδες, συμπόσια και μέσω της ανταλλαγής επισκέ¬ 
ψεων επιχειρηματιών η διεύρυνση του φάσματος των 
ανταλλασσομένων προϊόντων και υπηρεσιών, 

- να ενθαρρυνθεί η συνεργασία μεταξύ των Εμπορικών 
και Βιομηχανικών Επιμελητηρίων των δύο χωρών σε 
εθνικό και τοπικό επίπεδο, 

- να ενισχυθεί η ανταλλαγή εμπορικών και νομικών πλη¬ 
ροφοριών μεταξύ των επιχειρηματικών κύκλων των δύο 
χωρών μέσω των μαζικών τους φορέων, 

- να βελτιωθεί το ΓηαΓΚβΙίηρ και η ανταλλαγή στατιστι¬ 
κών στοιχείων, 

- να οργανώνεται καλύτερα η συμμετοχή των επιχειρη¬ 
ματικών των δύο χωρών στις διεθνείς εκθέσεις τους, 

- να βελτιωθεί και διευρυνθεί η διατραπεζική συνεργα¬ 
σία και να προωθηθεί η τακτοποίηση των υποχρεώσεων 
από συναλλαγές μεταξύ επιχειρήσεων και Οργανισμών 
των δύο χωρών. 

Οι δύο πλευρές συμφώνησαν να καταβάλλουν προσπά¬ 
θειες για την επιτάχυνση των διαδικασιών για την εγκατά¬ 
σταση Τραπεζών της μίας χώρας στο έδαφος της άλλης. 

Η Ελληνική πλευρά υπεγράμμισε την πρόθεση της Εθνι¬ 
κής Τραπέζης, της Εμπορικής Τραπέζης, της Ελληνικής 
Τραπέζης Βιομηχανικής Αναπτύξεως και της Αγροτικής 
Τραπέζης καθώς και το ενδιαφέρον άλλων Ελληνικών 
Τραπεζών για δυναμική παρουσία στην Βουλγαρία. 

Οι δύο πλευρές διεπίστωσαν ότι η συνεργασία τους 
στον τομέα της γεωργίας και της βιομηχανίας τροφίμων 
εξελίσσεται ικανοποιητικά. 

Οι δύο πλευρές δέχθηκαν την ανάγκη δραστηριοποιή- 
σεως της Μικτής Ελληνοβουλγαρικής Ομάδος Εργασίας 
για την συνεργασία στον τομέα της γεωργίας. 

Οι δύο πλευρές εξέφρασαν την ικανοποίησή τους για 
την πρόοδο που επετεύχθη στις διαπραγματεύσεις με¬ 
ταξύ ενδιαφερομένων επιχειρηματικών φορέων για την 
δημιουργία νέων μικτών επιχειρήσεων στον τομέα της 
ελαφρός βιομηχανίας στην Ελλάδα και την Βουλγαρία. 

Οι δύο πλευρές θεωρούν ότι στην παρούσα φάση είναι 
προς αμοβαίο όφελος η συνεργασία στον κατασκευαστικό 
τομέα και η ίδρυση νέων μικτών παραγωγικών επιχειρή¬ 
σεων, κυρίως στον τομέα της παραγωγής και εμπορίας 
υποδημάτων, υφαντουργικών προϊόντων και ετοίμων εν¬ 
δυμάτων, πλαστικών, προϊόντων κρυστάλλου, παραγωγής 
πορσελάνης, επίπλων, εξοπλισμού ξενοδοχείων και γρα¬ 
φείων. 

Οι δύο πλευρές συμφώνησαν να εντείνουν τις προσπά¬ 
θειες για την διερεύνηση συγκεκριμένων δυνατοτήτων 
προωθήσεως κάθε μορφής συνεργασίας στον τομέα των 
ηλεκτρονικών ειδών για τις ανάγκες των δύο χωρών και 
τρίτων αγορών, λαμβανομένων υπ’ όψη των διεθνών των 
υποχρεώσεων. 

Οι δύο πλευρές συμφώνησαν να συστήσουν στους αρ¬ 
μοδίους φορείς να ερευνήσουν την σκοπιμότητα διευρύν- 
σεως της συνεργασίας τους στο τομέα της έρευνας και 
αξιολογήσεως μεταλλικών και μη μεταλλικών και μη με¬ 
ταλλικών ορυκτών. 

Η Ελληνική πλευρά εξέφρασε την ικανοποίησή της για 
την αύξηση των βουλγαρικών παραγγελιών για επισκευές 
πλοίων στα ναυπηγεία Ελευσίνος κατά τα τελευταία δύο 
χρόνια. 

Οι δύο πλευρές συμφώνησαν να εξετάσουν τις δυνατό¬ 
τητες συνεργασίας στον τομέα της χημικής και πετροχημι¬ 
κής βιομηχανίας και βιοτεχνολογιών, στην παραγωγή πρώ¬ 


των υλών και τελικών προϊόντων. 

Η Ελληνική πλευρά ενημέρωση την Βουλγαρική ότι θα 
μελετήσει το Βουλγαρικό σχέδιο Συμφωνίας για οικονο¬ 
μική συνεργασία στις παραμεθόριες περιοχές, σύμφωνα 
με την εσωτερική της νομοθεσία και τις υποχρεώσεις της 
έναντι της Ευρωπαϊκής Ενώσεως, και σε σχέση με το κα¬ 
θεστώς που θα διέπει τις σχέσεις των δύο χωρών, κατά τις 
προβλέψεις της Συμφωνίας Συνδέσεως της Βουλγαρίας 
με την Ευρωπαϊκή Ένωση. 

Η Βουλγαρική πλευρά εξεδήλωσε την ετοιμότητά της, 
εφ’ όσον υπάρξει ενδιαφέρον εκ μέρους Ελληνικών επι¬ 
χειρηματικών κύκλων, να δημιουργήσει ελεύθερες ζώνες 
οικονομικής δραστηριότητος στο έδαφός της, στις περιο¬ 
χές των δύο υφισταμένων συνοριακών διαβάσεων Κυίείε - 
Προμαχώνας και ΒνίΙβπςίΓβά - Ορμενίου. 

Οι δύο πλευρές συμφώνησαν να πραγματοποιηθεί συ¬ 
νάντηση σε επίπεδο εμπειρογνωμόνων προς την κατεύ¬ 
θυνση διαμορφώσεως ενός κοινώς αποδεκτού πλαισίου, 
το οποίο, λαμβανομένων υπ’ όψη των συμβατικών δε¬ 
σμεύσεων αμφοτέρων των κρατών, θα αποτελέσει τη 
βάση για την συνομολόγηση συμβάσεων, οι οποίες θα 
ρυθμίζουν εργατικά θέματα και ασφαλιστικά θέματα που 
αφορούν τις δύο χώρες. 

Η Μικτή Επιτροπή διεπίστωσε ότι η συνεργασία στον το¬ 
μέα των οδικών, σιδηροδρομικών, θαλασσίων και αεροπο¬ 
ρικών μεταφορών καθώς και στον τομέα της οδοποιίας εί¬ 
ναι καλή· ταυτοχρόνως συμφωνήθηκε να δραστηριοποιη¬ 
θεί η Μικτή Υποεπιροπή Μεταφορών. Η 8η Σύνοδος της 
Υποεπιτροπής αυτής θα πραγματοποιηθεί στην Αθήνα, 
τον Φεβρουάριο 1994. 

Η Μικτή Υποεπιτροπή Μεταφορών θα εξετάσει τη σκο¬ 
πιμότητα δημιουργίας Ομάδων Εργασίας για την εξέταση 
ειδικών θεμάτων μεταφορών, όπως: 

α) τον συντονισμό της αναπτύξεως έργων υποδομής με 
προτεραιότητα στον τομέα των μεταφορών των δύο χω¬ 
ρών, καθώς και έργων περιφερειακού χαρακτήρος (πρό- 
γραμμα κοινών δράσεων στις υποδομές των μεταφορών 
ΡΗΑΗΕ/ΙΝΤΕΒ-ΒΕΟ - χρηματοδότηση ΡΗΑΠΕ 150 
ΜΕΟυ, υλοποίηση προγραμμάτων ΤΕΒ, ΤΕΜ, γέφυρα 
Δουνάβεως κ.λπ.) καθώς και τις πηγές χρηματοδοτήσέώς 
τους. 

β) την υλοποίηση συνδυασμένων μεταφορών από την 
δυτική και Κεντρική Ευρώπη αφ’ ενός μέσω Δουνάβεως, 
σιδηροδρομικώς και οδικώς, δια μέσου του βουλγαρικού 
δικτύου μέχρι την Ελλάδα, αφ’ ετέρου με διευκολύνσεις 
τράνζιτ άλλες κοινοτικές χώρες, καθώς και την δυνατό¬ 
τητα χρησιμοποιήσεως των βουλγαρικών ποταμίων και θα¬ 
λασσίων λιμένων Θεσσαλονίκης και Αλεξανδρουπό- 
λεως. 

Οι δύο πλευρές θα συστήσουν στους αρμοδίους φορείς 
να καταβάλλουν προσπάθειες για την φιλελευθεροποίηση 
των οδικών μεταφορών και να συμφωνήσουν αμοιβαία 
αποδεκτούς τρόπους διευκολύνσεων θεωρήσεως εισό¬ 
δου των οδηγών που μεταφέρουν φορτία και επιβάτες στο 
έδαφος των δύο χωρών και για τις διελεύσεις (τράνζιτ) δια 
μέσου του εδάφους τους. 

Οι δύο πλευρές συμφώνησαν να εξετάσουν την ανάγκη 
αναθεωρήσεως της Διακυβερνητικής Ναυτιλιακής Συμ¬ 
φωνίας που υπεγράφη το 1964. Προς τον σκοπό αυτό 
συμφωνήθηκε όπως εμπειρογνώμονες των δύο χωρών 
συναντηθούν σε τόπο και χρόνο οποίος θα συμφωνηθεί 
μέσω της διπλωματικής οδού. 

Οι δύο πλευρές συμφώνησαν να συστήσουν επιτροπή 

για τη ρύθμιση της ροής των διασυνοριακών ποταμών και 
να συγκαλέσουν τον Φεβρουάριο του 1994 την Μικτή Επι¬ 
τροπή για τον ποταμό Νέστο προκειμένου να τερματι- 
σθοϋν οι από καιρό χρονίζουσες διαπραγματεύσεις και να 
επιτευχθεί συμφωνία. 

Οι δύο πλευρές συμφώνησαν να διερευνήσουν τις δυ¬ 
νατότητες κοινών επενδύσεων με σκοπό τη δημιουργία 
και επέκταση τουριστικών εγκαταστάσεων σε ελληνικά 
και βουλγαρικά θέρετρα. 

Οι δύο πλευρές συμφώνησαν να πραγματοποιηθεί το 
ταχύτερο δυνατόν συνάντηση εμπειρογνωμόμων των δύο 
χωρών, με σκοπό την εξέταση των δυνατοτήτων αξιοποιή- 
σεως της διμερούς συνεργασίας σε θέματα χρηματοδοτή- 
σεως προγραμμάτων και έργων υποδομής από την Ευρω¬ 
παϊκή Ένωση (ΡΗΑΠΕ, ΙΝΤΕΒ-ΗΕΘ) και άλλους διεθνείς 
χρηματοδοτικούς Οργανισμούς. 

Οι δύο πλευρές συμφώνησαν η 17η Σύνοδος της Μικτής 
Διακυβερνητικής Επιτροπής να συνέλθει το δεύτερο εξά¬ 
μηνο του 1994 στην Αθήνα. 

Η ακριβής ημερομηνία θα καθορισθεί δια της διπλωμα¬ 
τικής οδού. 

Το παρόν υπεγρόφη στη Σόφια, την 3η Δεκεμβρίου 
1993, σε δύο πρωτότυπα στην Ελληνική και Βουλγαρική 
γλώσσα, τα οποία έχουν την ίδια ισχύ. 


Για την Κυβέρνηση 
της Ελληνικής Δημοκρατίας 

ΓΊΑΝΝΟΣ ΠΑΠΑΝΤΏΝΙΟΥ 

ΥΠΟΥΡΓΟΣ ΑΝΑΠΛΗΡΩΤΗΣ 
ΕΘΝΙΚΗΣ ΟΙΚΟΝΟΜΙΑΣ 


Για την Κυβέρνηση 
της Δημοκρατίας 
της Βουλγαρίας 

ΚΙΒΙΙ- ΕΒΜΕΝΚΟν 

ΥΠΟΥΡΓΟΣ ΜΕΤΑΦΟΡΩΝ 


ΠΑΡΑΡΤΗΜΑ I 

ΕΛΛΗΝΙΚΗ ΑΝΤΙΠΡΟΣΩΠΕΙΑ ΣΤΗΝ 16η ΣΥΝΟΔΟ 

ΤΗΣ ΕΛΛΗΝΟΒΟΥΛΓΑΡΙΚΗΣ ΔΙΑΚΥΒΕΡΝΗΤΙΚΗΣ 
ΕΠΙΤΡΟΠΗΣ 

ΣΟΦΙΑ, 2-3 ΔΕΚΕΜΒΡΙΟΥ 1993 

1. Γιάννος Παπαντωνίου, Υπουργός Αναπληρωτής Εθνι¬ 
κής Οικονομίας, Αρχηγός Αντιπροσωπείας. 

2. Γεώργιος Κανδαλέπας, Γ ενικός Γ ραμματέας Διακρα¬ 
τικών Οικονομικών Σχέσεων, Υπουργείο Εθνικής Οικονο¬ 
μίας. 

3. Ιωάννης Τζεν, Πρόεδρος Οργανισμού Προωθήσεως 
Εξαγωγών. 

4. Γεώργιος Αγραφιώτης, Διευθυντής Υπουργείου Εθνι¬ 
κής Οικονομίας. 

5. Χαραλαμπία Λομποτέση, Τμηματάρχης Υπουργείου 
Εθνικής Οικονομίας. 

6. Χρυσούλα Αλειφέρη, Γραμματεύς Πρεσβείας Α', 
στην Πρεσβεία της Ελλάδος στη Σόφια. 

7. Στέφανος Βουδούρης, Σύμβουλος Οικονομικών και 
Εμπορικών Υποθέσεων στην Πρεσβεία της Ελλάδος στη 
Σόφια. 

8. Γεώργιος Δουδούμης, Σύμβουλος Οικονομικών και 
Εμπορικών Υποθέσεων Υπουργείου Εθνικής Οικονο¬ 
μίας. 

9. Ανθούλα Ψιλολίγνου, Εκπρόσωπος Υπουργείου Γε- 
ωργίας. 

10. Ιωάννης Μπαμπούσης, Αντιπλοίαρχος, εκπρόσω¬ 
πος Υπουργείου Εμπορικής Ναυτιλίας. 

11. Στέφανος Μήτσουρας, Εκπρόσωπος Οργανισμού 
Τηλεπικοινωνιών Ελλάδος. 

12. Νικόλαος Γ αλέτας, Γ ενικός Διευθυντής Ελληνικής 
Τραπέζης Εμπορικής και Βιομηχανικής Αναπτύξεως. 


13. Απόστολος Σωτηρόπουλος, Εκπρόσωπος Εθνικής 
Τραπέζης. 

14. Ζαχαρίας Πατρίκιος, Εκπρόσωπος Ελληνικής Τρα¬ 
πέζης Βιομηχανικής Αναπτύξεως. 

15. Κωνσταντίνος Κουτσούρης, Εκπρόσωπος Εμπορι¬ 
κής Τραπέζης. 

16 Νικόλαος Βουγιουκλής, Εκπρόσωπος Συνδέσμου 
Ελληνικών Βιομηχανιών. 

17. Απόστολος Γεννήτσαρης, Γ ενικός Γ ραμματέας Συν¬ 
δέσμου Εξαγωγέων Βορείου Ελλάδος. 

18. Αντώνης Συγγελάκης, Εκπρόσωπος Πανελληνίου 
Συνδέσμου Εξαγωγέων. 

19. Μιχάλης Ηλιόπουλος, Εκπρόσωπος Αγροτικής Τρα¬ 
πέζης Ελλάδος. 

20. Νικόλαος Χαμουζάς, Γ' Αντιπρόεδρος Κεντρικής 
Ενώσεως Επιμελητηρίων. 

21. Παναγιώτης Σταυρίδης, Σύμβουλος Εμπορικού και 
Βιομηχανικού Επιμελητηρίου Αθηνών. 

22. Πέτρος Μαρκόβης, Διερμηνέας, στην Πρεσβεία της 
Ελλάδος στη Σόφια. 

23. Μαρία Κούλη, Διερμηνέας, Υπουργείου Εθνικής Οι¬ 
κονομίας. 

ΠΑΡΑΡΤΗΜΑ II 

ΒΟΥΛΓΑΡΙΚΗ ΑΝΤΙΠΡΟΣΩΠΕΙΑ ΣΤΗΝ 16η ΣΥΝΟΔΟ 

ΤΗΣ ΕΛΛΗΝΟ-ΒΟΥΛΓΑΡΙΚΗΣ ΔΙΑΚΥΒΕΡΝΗΤΙΚΗΣ 
ΕΠΙΤΡΟΠΗΣ 

ΣΟΦΙΑ, 2-3 ΔΕΚΕΜΒΡΙΟΥ 1993 

1. Κίριλ Ερμένκωφ, Υπουργός Μεταφορών, Αρχηγός 
Αντιπροσωπείας. 

2. Μπρανιμίρ Πετρώφ, Πρέοβυς της Δημοκρατίας της 
Βουλγαρίας στην Ελλάδα. 

3. X. Χαραλάνωφ, Υφυπουργός Μεταφορών. 

4. Κ. Τσέκωφ, Προϊστάμενος Διευθύνσεως Διεθνούς 
Συνεργασίας Υπουργείου Μεταφορών. 

5. Σ. Νταβίντωφ, Επικεφαλής Τμήματος Ελλάδος και 
Κύπρου Διευθύνσεως Νοτιοανατολικής Ευρώπης Υπουρ¬ 
γείου Εξωτερικών. 

6. Β. Χρίστοβα, Προϊσταμένη Διευθύνσεως Διεθνούς 
Ενοποιήσεως και Συντονισμού Υπουργείου Βιομηχανίας. 

7. Ν. Μιχαήλωφ, Εμπειρογνώμων Διεθνούς Συνεργα¬ 
σίας Υπουργείου Γεωργίας. 

8. Ντ. Μπακάλωφ, Προϊστάμενος Διεθνών Σχέσεων 
Υπουργείου Περιβάλλοντος. 

9. Μ. Γκερτζίκωφ, Προϊστάμενος Διευθύνσεως Βαλκα¬ 
νικών Χωρών Υπουργείου Εμπορίου. 

10. Ε. Γκοράνωφ, Προϊστάμενος Διευθύνσεως Πολιτι¬ 
κής Ενοποιήσεως Υπουργείου Εμπορίου. 

11. Το. Συμεώνωφ, Γενικός Γραμματεύς Εμπορικού και 
Βιομηχανικού Επιμελητηρίου Βουλγαρίας. 

12. Σ. Πένκωφ, Υποδιευθυντής Εθνικής Υπηρεσίας 
Απασχολήσεως Υπουργείου Εργασίας και Κοινωνικής Μέ¬ 
ριμνας. 

13. Γκαλίνα Γκιούροβα, Προϊσταμένη Διευθύνσεως Διε¬ 
θνών Σχέσεων Υπουργείου Εδαφικής Αναπτύξεως και 
Χωροταξίας. 

14. Βέσκα Μπάλτοβα, Εμπειρογνώμων Διευθύνσεως 
Διεθνούς Συνεργασίας Υπουργείου Μεταφορών. 

15. Π. Μλαντένοβα, Εμπειρογνώμων Διευθύνσεως Διε¬ 
θνούς Ενοποιήσεως και Συντονισμού Υπουργείου Βιομη¬ 
χανίας. 

16. Π. Τζότζωφ, Εμπειρογνώμων Διευθύνσεως Διε¬ 
θνούς Συνεργασίας Τραπέζης Βουλγαρίας. 

17. Ε. Κράλεβα, Εμπειρογνώμων Τμήματος Ελλάδος και 

Κύπρου Διευθύνσεως Νοτιοανατολικής Ευρώπης Υπουρ¬ 
γείου Εξωτερικών. 

18. Π. Μποντλιώφ, Εμπειρογνώμων Διευθύνσεως Βαλ¬ 
κανικών Χωρών Υπουργείου Εμπορίου. 

19. Ρ. Μπούζοβα, Νομική Υπηρεσία Υπουργείου Εμπο¬ 
ρίου. 

20. Αποοτολίτσα Αντρέεβα, Διερμηνεύς. 

-♦- 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

(5) 

Πράξη 109 της 13 Απριλίου 1994 
Αύξηση των θέσεων Ειδικών Συμβούλων - Ειδικών Συνερ¬ 
γατών και Αποσπασμένων Υπαλλήλων, στο Πολιτικό 
Γραφείο του Αναπληρωτή Υπουργού Περιβάλλοντος, 
Χωροταξίας και Δημοοίων Έργων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 30 παρ. 5 του Ν. 1558/ 
1985 «Κυβέρνηση και Κυβερνητικά Όργανα». 

2. Την αριθ. Δ16/01/133/Β/8.3.1994 εισήγηση του 
Αναπληρωτή Υπουργού Περιβάλλοντος, Χωροταξίας και 
Δημοσίων Έργων. 

3. Το γεγονός ότι, από την παραπάνω αύξηση των θέ¬ 
σεων, προκαλείται ετήσια δαπάνη ύψους είκοσι δύο εκα¬ 
τομμυρίων τετρακοσίων ενενήντα πέντε χιλιάδων τριακο- 
σίων έξη (22.495.306) δραχμών, η οποία θα βαρύνει τους 
ΚΑΕ 0211,0221,0224, 0226, 0232 και 0239 του Προϋ¬ 
πολογισμού του ΥΠ.ΠΕ.ΧΩ.Δ.Ε., όπως προκύπτει από την 
συνημμένη πρόβλεψη δαπάνης στη σχετική εισήγηση του 
Αναπληρωτή Υπουργού ΠΕ.ΧΩ.Δ.Ε., αποφασίζει: 

Αυξάνει, τον αριθμό των θέσεων στο Πολιτικό Γραφείο 
του Αναπληρωτή Υπουργού Περιβάλλοντος, Χωροταξίας 
και Δημοσίων Έργων, για κάλυψη αυξημένων υπηρεσια¬ 
κών αναγκών, ως ακολούθως: 

θέσεις Ειδικών Συμβούλων - Ειδικών Συνεργατών, κατά 
δύο (2). 

θέσεις Αποσπασμένων Υπαλλήλων, κατά πέντε (5). 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 


Πράξη 110 της 13 Απριλίου 1994 
Κατάργηση θέσεων Μετακλητών Διοικητικών Υπαλλήλων 
στο Πολιτικό Γ ραφείο του Αναπληρωτή Υπουργού Πο¬ 
λιτισμού και αύξηση θέσεων στο Πολιτικό Γραφείο του 
Υπουργού Πολιτισμού. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1 ■ Τις διατάξεις της παρ. 5 του άρθρου 30 του Ν. 1558/ 
1985 «Κυβέρνηση και Κυβερνητικά Όργανα». 

2. Την αριθ. 161/12.11.1993 Πράξη του «Αύξηση των 
θέσεων των μετακλητών διοικητικών υπαλλήλων, των ειδι¬ 


κών συμβούλων - ειδικών συνεργατών και των αποσπα¬ 
σμένων υπαλλήλων, στο Πολιτικό Γραφείο του Αναπλη¬ 
ρωτή Υπουργού Πολιτισμού». 

3. Την αριθ. ΥΠΠΟ/ΔΙΟΙΚ/Α1/ΠΜΥ/13274/22.3.1994 
εισήγηση του Υπουργού Πολιτισμού. 

4. Την αριθ. ΥΠΠΟ/ΟΙΚΟΝ/Α2/Δ.Υ./23.3.1994 Ανά¬ 
λυση Δαπάνης της Δ/νσης Οικον. Υποθέσεων του Υπουρ¬ 
γείου Πολιτισμού, στην οποία αναφέρεται ότι, η δαπάνη 
που θα προκληθεί από την παραπάνω αύξηση των θέ¬ 
σεων, για το χρονικό διάστημα από 16.3.1994 μέχρι 
30.12.1994, ανέρχεται στο ποσό των δέκα πέντε εκατομ¬ 
μυρίων σαράντα τριών χιλιάδων εξακοσίων είκοσι οκτώ 
(15.043.628) δρχ. και θα καλυφθεί με μεταφορά πίστω¬ 
σης από τον Τακτικό Προϋπολογισμό του ΥΠΠΟ, αποφα¬ 
σίζει: 

Καταργεί, τέσσερις (4) θέσεις μετακλητών διοικητικών 
υπαλλήλων, στο Πολιτικό Γραφείο του Αναπληρωτή 
Υπουργού Πολιτισμού, που είχε εγκρίνει με την αριθ. 161/ 

12.11.1993 Πράξη του και αυξάνει τις θέσεις στο Πολιτικό 
Γραφείο του Υπουργού Πολιτισμού, για κάλυψη αυξημέ¬ 
νων υπηρεσιακών αναγκών, ως ακολούθως: 

- θέσεις μετακλητών διοικητικών υπαλλήλων κατά τέσ¬ 
σερις (4) 

- θέσεις υπαλλήλων με απόσπαση κατά τρεις (3). 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γ ραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 

-♦- 

Α ΠΟΦΑΣΕΙ Σ 

(7) 

Επέκταση των διατάξεων της ΠΔ/ΤΕ 2053/18.3.92 «Ορι¬ 
σμός των ιδίων κεφαλαίων των πιστωτικών ιδρυμάτων 
που έχουν την έδρα τους στην Ελλάδα» και στις εται¬ 
ρίες χρηματοδοτικής μίσθωσης του Ν. 1665/86. 

(Πράξη Διοικητή 2297/12.4.94) 

(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) Το άρθρο 2 (παρ. 2 και 3) του Ν. 1665/86 «συμβάσεις 
χρηματοδοτικής μίσθωσης». 

γ) Το άρθρο 15 και 18 (παρ. 4) του Ν. 2076/92 «ανά¬ 
ληψη και άσκηση δραστηριότητας πιστωτικών ιδρυμάτων 
και άλλες διατάξεις». 

δ) Την ΠΔ/ΤΕ 2053/18.3.92, όπως συμπληρώθηκε με 
την ΠΔ/ΤΕ 2228/30.6.93. 

ε) Την απόφαση ΕΝΠΘ 511 /10/29.10.92, όπως τροπο¬ 
ποιήθηκε με την απόφαση ΕΝΠΘ 537/1/20.12.93. 

στ) Τη σκοπιμότητα σταδιακής εναρμόνισης του πλάι- 
οίου εποπτεΐας των πιστωτικών ιδρυμάτων και εταιριών 
χρηματοδοτικής μίσθωσης, αποφάσισε τα ακόλουθα: 

Για τους σκοπούς της άσκησης εποπτείας της Τράπε- 

ζας της Ελλάδος επί των εταιριών χρηματοδοτικής μίσθω¬ 
σης του Ν. 1665/86 ως ίδια κεφάλαια νοούνται τα στοιχεία 
που προβλέπονται στην ΠΔ/ΤΕ 2053/18.3.92, όπως 
ισχύει. Η διάκριση μεταξύ «Βασικών» και «Συμπληρωματι¬ 
κών» στοιχείων, τα ανώτατα όρια καθώς και λοιπές διατά¬ 
ξεις της εν λόγω Πράξης εφαρμόζονται ανάλογα και επί 
των εν λόγω εταιριών. 

Οι διατάξεις της παρούσας Πράξης ισχύουν από 
1.4.1994. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή θα δημοσιευθεί στην Εφημερίδα της Κυ- 
βερνήσεως (τ.Α'). 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- 

( 8 ) 

Τροποποίηση της απόφ. ΕΝΠΘ 520/4/11.2.93 με την 

οποία εγκρίθηκε η ίδρυση και λειτουργία από την 

Εμπορική Τράπεζα της Ελλάδος τραπεζικής μονάδας 

οίίεΙιοΓβ στην Κύπρο. 

(Συνεδρίαση 541/7.4.94, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την απόφαση της 520/4/11.2.93, με την οποία κα¬ 
θορίστηκε μεταξύ άλλων ότι η ίδρυση και λειτουργία της 
ως άνω τραπεζικής μονάδας πρέπει να πραγματοποιηθεί 
μέχρι 28.2.94. 

β) Το 455/22.3.94 (Α.Π. 12138) έγγραφο της Εμπορι¬ 
κής Τράπεζας, με το οποίο ζητείται ετήσια παράταση της 
προαναφερόμενης προθεσμίας, αποφάσισε: 

Να τροποποιήσει την απόφαση ΕΝΠΘ 520/4/11.2.93 
και να εγκρίνει τη μέχρι 28.2.95 παράταση της προθε¬ 
σμίας ίδρυσης και λειτουργίας από την Εμπορική Τράπεζα 
της Ελλάδος τραπεζικής μονάδας οίΐδΙτοΓβ στην Κύπρο. 


Κατά τα λοιπά οι διατάξεις της πιο πάνω απόφασης πα¬ 
ραμένουν αμετάβλητες. 

^ - Τ η ν -■πάνω απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απέλαση αυτή να δημοσιευθεί στην Εφημερίδα της 

Κυβεη'ν’πεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 
Αθήνα, 12 Απριλίου 1994 

Ο Γραμματέας 
Π. ΚΥΡΙΑΚΟΠΟΥΛΟΣ 

- + - 

Α ΝΑΚΟΙΝΩΣΕΙ Σ 

(9) 

Ανακοίνωση για τη θέση σε ισχύ της Συμφωνίας Κοινωνι¬ 
κής Ασφάλειας και του Κανονισμού Εφαρμογής της με¬ 
ταξύ των Κυβερνήσεων της Ελληνικής Δημοκρατίας και 
της Νέας Ζηλανδίας. (Αθήνα, 24.6 και 25.6.1993) 

Το Υπουργείο Εξωτερικών ανακοινώνει ότι η Συμφωνία 
Κοινωνικής Ασφάλειας μεταξύ των Κυβερνήσεων της Ελ¬ 
ληνικής Δημοκρατίας και της Νέας Ζηλανδίας και ο Διοι¬ 
κητικός Κανονισμός εφαρμογής της, που υπογράφηκαν 
στην Αθήνα την 24η Ιουνίου 1993 και 25 Ιουνίου 1993 
αντίστοιχα και κυρώθηκαν με τον αριθ. 2185/1994 Νόμο, 
ο οποίος δημοσιεύθηκε στο υπ’ αριθ. 14 Φύλλο της Εφη¬ 
μερίδας της Κυβερνήσεως τεύχος Α\ τέθηκε σε ισχύ, 
σύμφωνα με τη διάταξη του άρθρου 28 παρ. 1 της Συμφω¬ 
νίας, την 1η Απριλίου 1994. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Απριλίου 1994 

Με εντολή Υπουργού 
Ο Προϊστάμενος της Ε.Ν.Υ. κ.α.α. 

Ειδικός Νομικός Σύμβουλος Α' 
θ. ΧΑΛΚΙΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



